paragraph_text: Fallingwater ili Kuća na slapovima, izvorno Kuća Kaufmann, je kuća koju je projektirao američki arhitekt Frank Lloyd Wright 1935. godine u ruralnom dijelu Pennsylvanije (Mill Run, Fayette County), 69&nbsp;km jugozapadno od Pittsburgha. Moderan dom, izgrađen dijelom iznad slapa rječice Bear Run, je odmah po nastanku proglašen za Wrightovo najljepše djelo.<ref>Usonian Architech  članak u časopisu TIME od 17. siječnja 1938. god. Preuzeto 8. siječnja 2012. Već 1966. godine je proglašen za nacionalni spomenik povijesti,<ref>Fallingwater na službenim stranicama nacionalnih parkova SAD-a  Preuzeto 8. siječnja 2012. a Američki institut arhitekata (American Institute of Architects, AIA) ga je 1991. godine imenovao za „najbolje djelo američke arhitekture svih vremena”. Fallingwater je jedna od osam Wrightovih građevina koje je 2019. UNESCO upisao na popis mjesta svjetske baštine u Americi pod nazivom Arhitektura 20. st. Franka Lloyda Wrighta.<ref>Two cultural sites added to UNESCO’s World Heritage List, službene stranice UNESCO-a, 7. srpnja 2019. Pristupljeno 14. srpnja 2019.